NECROLOGUS 155 



RÓMA Zsigmond irta meg, irodalmi működésének statisztikáját Réthlt 

 Antal állitotta össze; mind a kettő az „Időjárás" cimü folyóirat XXIli. 

 (1919.) évfolyamában található az 57 — 75. lapokon. 



Meggyőződésből volt Isten szolgája s mint ilyen hitte és remélte 

 lelke halhatatlanságát, földi emlékét föntartja maradandó értékű tudományos 

 munkássága. 



Dr. Káinoki Bedő Albert. 



1839—1918. 



A magyar erdészetnek nagy halottja Db. Kálnoki Bedö Albert 

 nyűg. m. k. földmivelésügyi államtitkár, a kolozsvári tudomány egyetem 

 díszdoktora, a Magyar Tudományos Akadémia levelező tagja stb. Műkö- 

 dése uj korszakot jelentett a magyar erdészetre nézve: példátlan föllen- 

 dülésének korszakát, melynek alapjait széleskörű tudásával, lankadatlan 

 munkájával és páratlan szervezési tehetségével ö rakta le. A m. k. Madár- 

 tani Intézet az elhunytban egyik legrégibb tiszteletbeli tagját, törekvéseinek 

 mély belátásu, jóakaró és hathatós támogatóját gyászolja. Ott állott az 

 intézet bölcsőjénél s ő volt az, aki Heeman Ottó kezdeményezésére és 

 kérelmére a magyar madártan szolgálatába állitotta a magyar állam- 

 erdészeti tisztikart, amely azután két évtizeden keresztül sok lelkesedéssel 

 és teljes eredménnyel figyelte meg a madárvonulást Magyarországon. 

 A magyar államerdészeti tisztikarnak ez a működése jelentékenyen hozzá- 

 járult a m. k. Madártani Intézet sikereihez és világszerte eHsmert kiváló 

 pozicziójának eléréséhez. 



Nagy alkotásai a nemzet aranykönyvében biztosítanak örök helyet 

 és emlékezetet számára — a mi kicsiny körünk hálás kegyelettel őrzi 

 emlékét. 



Postupici Kostka László. 



Élesszemü megfigyelőt, melegszívű madárvédőt veszített az intézet 

 Kostka LÁszLÓ-ban, ki 1894 óta, tehát az intézet alapítása óta rendes 

 megfigyelőnk volt s mint ilyen előbb a nógrádmegyei Gácsról, majd 

 később a pestmegyei Izsákról küldött madárvonulási tudósításokat. 

 Kiváló érzéke volt a természet jelenségei iránt, különösen az állatok 

 életmódját és azok gazdasági jelentőségét figyelte nagy avatottsággal és 

 szeretettel. Meggyőződéses madárvédő volt, aki izsáki nagy szőlő- 

 telepén rendszeresen óvta és telepítette az apró madarakat, hogy szőlője 

 részére biztosítsa azok hasznos rovarirtó munkáját. így magam is láttam 

 az udvarán óriási venyige rakásokat, amelyekben özönével fészkelt a 

 mezei veréb, melynek rovarirtó működését a szőlőjében igen nagyra- 

 becsülte. Télen át verandáján madáretetőt rendezett be s ott ült mellette 

 fölhúzott fegy\^errel, hogy elpusztítsa az oda gyülekező ragadozókat. 



